64. ΝΟΜΟΣ υπ’ αριθ. 327 της 24/29 Μαΐου 1976 (ΦΕΚ Α΄ 128) Περί επιστροφής ή συμψηφισμού δασμών και λοιπών φόρων επί εμπορευμάτων επανεξαγομένων ή καταστρεφομένων ως ακαταλλήλων. Επιστροφή ή συμψηφισμός δασμών και  φόρων επί εμπορευμάτων Άρθρ.1.-Επιτρέπεται, υπό τους όρους και κατά τας διακρίσεις των επομένων άρθρων, η επιστροφή ή ο συμψηφισμός αιτήσει του εισαγωγέως, των καταβληθέντων δασμών, λοιπών φόρων και τελών, εξαιρέσει των εχόντων χαρακτήρα ανταποδοτικόν ή τοιούτον ποινής, επί εισαχθέντων εμπορευμάτων, οσάκις, μετά τον τελωνισμόν και την παραλαβήν των εκ των τελωνειακών χώρων, διαπιστούται, ότι ταύτα τυγχάνουν ελαττωματικά ή μη σύμφωνα προς τους όρους της οικείας συμβάσεως πωλήσεως. Όροι επιστροφής ή συμψηφισμού δασμών και φόρων Άρθρ.2.-1.Η υπό του προηγουμένου άρθρου προβλεπομένη επιστροφή των δασμών και λοιπών φόρων επιτρέπεται, εφ’ όσον: α)Τα εμπορεύματα εισήχθησαν βάσει συμβάσεως οριστικής πωλήσεως και, τη εγγράφω συναινέσει του εν τη αλλοδαπή αποστολέως είτε επανεξάγονται εις αποκλειστικήν τούτου παραλαβήν, ιδίαις αυτού δαπάναις είτε καταστρέφονται παρουσία της τελωνειακής Αρχής, προ πάσης χρησιμοποιήσεως ή και εκθέσεώς των προς πώλησιν. Κατ’ εξαίρεσιν, επιτρέπεται η δοκιμαστική χρησιμοποίησις των ανωτέρω εμπορευμάτων, οσάκις αύτη αποδεδειγμένως παρίσταται αναγκαία προς διαπίστωσιν της ελαττωματικότητος ή της ασυμφωνίας αυτών προς τους όρους της συμβάσεως πωλήσεως. β)Αποδεικνύεται, ότι τα εμπορεύματα τυγχάνουν αυτά ταύτα τα εισαχθέντα και ότι η ελαττωματικότης ή η ασυμφωνία αυτών προς τους όρους της συμβάσεως πωλήσεως προϋπήρχε του χρόνου περατώσεως του τελωνισμού αυτών και γ)Βεβαιούται παρά της Τραπέζης της Ελλάδος η επιστροφή υπό του αλλοδαπού αποστολέως του δια την εξόφλησιν του τιμήματος και του συνόλου των πραγματοποιηθεισών δαπανών εξαχθέντος συναλλάγματος δια την αγοράν του εμπορεύματος και την μεταφοράν αυτού εν τη αλλοδαπή, ως επίσης η παραίτησις αυτού από της απαιτήσεως προς είσπραξιν τυχόν πιστωθείσης οφειλής του εισαγωγέως. 2.Οσάκις ο εν τη αλλοδαπή αποστολεύς, αντί της εκπληρώσεως του υπό στοιχ. γ όρου της προηγουμένης παραγράφου, προβαίνη βάσει της αρχικής συμβάσεως πωλήσεως και άνευ οιασδήποτε προσθέτου δαπάνης του εισαγωγέως, εις αντικατάστασιν των επανεξαγομένων ή καταστρεφομένων εμπορευμάτων, επιτρέπεται, πληρουμένων και των  λοιπών, εν τη προηγουμένη παραγράφω, υπό στοιχ. α΄ και β΄ καθοριζομένων όρων, ο συμψηφισμός των επιστρεπτέων δασμών και λοιπών φόρων προς τους βεβαιουμένους δασμούς και λοιπούς φόρους των εις αντικατάστασιν εισαγομένων νέων εμπορευμάτων, εισπραττομένου ή επιστρεφομένου, κατά περίπτωσιν, του τυχόν προκύπτοντος εκ του συμψηφισμού χρηματικού υπολοίπου. Επανεξαγωγή ή καταστροφή μέρους του εμπορεύματος Άρθρ.3.-1.Επί επανεξαγωγής ή καταστροφής, κατά τ’ ανωτέρω εν άρθρ. 2 του παρόντος αναφερόμενα, μεμονωμένων τεμαχίων ή στοιχείων ή μέρους εν γένει του εισαχθέντος πλήρους εμπορεύματος, δια την κατά τας διατάξεις της παρ. 1 του προηγουμένου άρθρου επιστροφήν των αντιστοιχούντων, εις τα επανεξαγόμενα ή καταστρεφόμενα ως ανωτέρω τεμάχια, στοιχεία ή μέρος του εμπορεύματος, δασμών και λοιπών φόρων, συγκρίνονται ο εφαρμοσθείς δασμός και λοιποί φόροι της κλάσεως, εις ην υπήχθη το εισαχθέν εις κατάστασιν πληρότητος εμπόρευμα, μετά του δασμού και λοιπών φόρων της κλάσεως εις ην θα υπήγετο το επανεξαγόμενον ή καταστρεφόμενον τεμάχιον, στοιχείον ή μέρος του πλήρους εμπορεύματος κατά τον χρόνον της εισαγωγής αυτού, επιστρεφομένων, εν περιπτώσει διαφοράς, του κατωτέρω δασμού και λοιπών φόρων της αντιστοίχου κλάσεως. 2.Οσάκις τα επανεξαγόμενα ή καταστρεφόμενα μεμονωμένα τεμάχια, στοιχεία ή το μέρος του εμπορεύματος, αντικαθίστανται υπό του εν τη αλλοδαπή αποστολέως, δια τον κατά τας διατάξεις της παρ. 2 του προηγουμένου άρθρ. 2 του παρόντος νόμου συμψηφισμόν, συγκρίνονται οι κατά την προηγουμένην παράγραφον επιστρεφόμενοι εν περιπτώσει μη αντικαταστάσεώς των δασμοί και λοιποί φόροι, μετά των βεβαιουμένων δασμών και λοιπών φόρων των εις αντικατάστασιν εισαγομένων νέων τεμαχίων, στοιχείων ή μέρους του εμπορεύματος, εισπραττομένου ή επιστρεφομένου κατά περίπτωσιν, του τυχόν προκυπτόντος εκ του συμψηφισμού χρηματικού υπολοίπου. 3.Δεν χωρεί επιστροφή ή συμψηφισμός δασμών και λοιπών φόρων, οσάκις η επανεξαγωγή ή η καταστροφή των μεμονωμένων τεμαχίων ή στοιχείων ή μέρους του αρχικώς εισαχθέντος εμπορεύματος, συνεπάγηται την μετάταξιν του εναπομέναντος εμπορεύματος, εις δασμολογικήν κλάσιν δια την οποίαν προβλέπονται δασμοί και λοιποί φόροι υψηλότεροι των οριζομένων δια το εν λόγω εμπόρευμα εις κατάστασιν πληρότητος. Δασμολόγησις υπολειμμάτων εμπορεύματος εκ καταστροφής Άρθρ.4.-Υπολείμματα εμπορεύματος, προερχόμενα εκ της εν άρθρ. 2 και 3 του παρόντος νόμου προβλεπομένης καταστροφής, δασμολογούνται (Μετά την σελ. 226,504) Σελ. 226,505 Τεύχος 599-Σελ. 81 - 440 Επιβολή Τελωνιακών Δασμών 30.Β.β.64 υφ’ οίαν μορφήν εμφανίζονται κατά τον τελωνισμόν. Περιπτώσεις μη επιστροφής ή  συμψηφισμού δασμών και φόρων Άρθρ.5.-Αι διατάξεις των άρθρ. 1 έως και 4 του παρόντος νόμου δεν εφαρμόζονται εφ’ όσον: α)Προ του τελωνισμού των εμπορευμάτων προς ανάλωσιν ταύτα ετέλουν υπό καθεστώς προσωρινής εισαγωγής. β)Βάσει της τιμής αγοράς των εμπορευμάτων συγκρινομένης προς την τοιαύτην ομοίων εμπορευμάτων, κρίνεται ότι ταύτα ετύγχανον εν όλω ή εν μέρει ελαττωματικά. γ)Οι προς επιστροφήν ή συμψηφισμόν δασμοί και λοιποί φόροι δεν υπερβαίνουν το ποσόν των 10.000 δραχμών. Ρύθμισις συναφών ζητημάτων Άρθρ.6.-1.Η κατά τας διατάξεις των άρθρ. 2 και 3 του παρόντος και υπό τους εν αυταίς όρους και προϋποθέσεις επιτρεπομένη καταστροφή ή επανεξαγωγή και αντικατάστσις εισαχθέντων εμπορευμάτων, ως και η υποβολή της σχετικής αιτήσεως περί επιστροφής ή συμψηφισμού των επ’ αυτών αναλογούντων δασμών και λοιπών φόρων, δέον να συντελούνται εντός προθεσμίας 4 μηνών από του τελωνισμού τούτων, της προθεσμίας ταύτης δυναμένης να παρατείνεται δι’ αποφάσεως του Υπουργού των Οικονομικών, εις περιπτώσεις αποδεδειγμένης ανάγκης υπερβάσεως ταύτης, μέχρι και δύο μηνών κατ’ ανώτατον όριον. 2. Δι’αποφάσεως του Υπουργού των Οικονομικών, καθορίζονται αι αρμόδιαι αρχαί δια την έγκρισιν και πραγματοποίησιν της επιστροφής των δασμών, λοιπών φόρων και τελών, τα προσακτέα προς τούτο δικαιολογητικά, τα ληπτέα μέτρα προς αποτροπήν καταστρατηγήσεων, ως και πάσα ετέρα σχετική λεπτομέρεια δια την εφαρμογήν του παρόντος. Άρθρ.7.-Ο παρών νόμος ισχύων από της ημερομηνίας της δημοσιεύσεώς του δια της Εφημερίδος της Κυβερνήσεως, δεν εφαρμόζεται επί εμπορευμάτων τελωνισθέντων εις ανάλωσιν ή εις αποταμίευσιν προ της ημερομηνίας ταύτης. Σελ. 226,506 Τεύχος 599-Σελ. 82 - 441 30.Β.β.64 Επιβολή Τελωνιακών Δασμών 